nahid-hub/BLUGE-bengali-wikipedia-section-title-prediction huggingface dataset:
বিশুদ্ধ লুচির রং সাদা। শেফ অঞ্জন চট্টোপাধ্যায়ের মতে বাঙালির মানসে লুচির একটা ভিসুয়াল আইডেন্টিটি রয়েছে। তার থেকে বিচ্যুতি হলে ক্ষমা নেই। তাই লুচির রং লালচে হলে বিশুদ্ধবাদী বাঙালি ভোজনরসিকের কাছে তা কখনই গ্রহণীয় নয়। অঞ্জন চট্টোপাধ্যায়ের মতে টেবল এস্থেটিকসের পরীক্ষায় লালচে লুচি ফেল। টেবল এস্থেটিকসের মাপকাঠিতে দুধ সাদা পোর্সেলিনের প্লেটে ফুলকো ঘি-সাদা লুচিই শ্রেষ্ঠ। ফুলকো লুচি সাধারণত বেগুনভাজা, আলুর দম বা মাংসের সাথে খাওয়া হয়। বাঙালি হিন্দু অভিজাত পরিবারে তিন আঙুলের অর্থাত্‍ বৃদ্ধাঙ্গুষ্ঠ, তর্জনী ও মধ্যমার ডগায় শ্বেতশুভ্র লুচি ছিড়ে তরকারী দিয়ে খাওয়ার চল আছে। সত্যজিত্‍ রায় ১৯৬৪ সালে নির্মিত চারুলতা ছায়াছবিতে ভূপতির চরিত্রকে উনবিংশ শতকের কলকাতার নব্য বাবুসমাজের প্রতিনিধি হিসেবে দৃশ্য়ায়িত করতে গিয়ে তিন আঙুলে লুচি খাওয়া দেখিয়েছেন।

সঠিক অনুচ্ছেদ শিরোনাম কোনটি?
titleA. প্রকারভেদ
titleB. পরিবেশনা
titleC. প্রস্তুত প্রণালী
titleD. ইতিহাস
উত্তর: titleB
আল বারা ইবনে মালিক ইরাকের হীরক যুদ্ধে অংশগ্রহণ করেন। এই যুদ্ধেও তিনি অনবদ্য ভূমিকা রাখেন। যুদ্ধচলাকালীন সময়ে আনাস দুর্গের প্রাচীর টপকানোর সময় শিকলে আটকে পড়েন। দুর্গবাসীরা তাকে দুর্গের ভেতরে টেনে নেওয়ার সময় আল বারা ইবনে মালিক তাকে উদ্ধার করেন। শিকল এত গরম ছিলো যে আল বারা ইবনে মালিক এর হাতের মাংস পুড়ে হাড় বেরিয়ে যায়।
সঠিক অনুচ্ছেদ শিরোনাম কোনটি?
titleA. ইরাকের হীরক যুদ্ধ
titleB. মৃত্যু
titleC. বসারায় গমন
titleD. বংশপরিচয়
উত্তর: titleA
কমলনগর হত্যাকাণ্ড-এর খবর ছড়িয়ে যাওয়ার সাথে সাথে কল্যাণপুর থানা সহ সমগ্র এলাকাতে চাঞ্চল্য ছড়িয়ে পড়ে৷ প্রায় ৩০০ নিঃস্ব বাঙালি হিন্দু পরিবার কমলপুর ও আশেপাশের নিজবাস ছেড়ে কমলপুর উচ্চ বিদ্যালয়ে আশ্রয় নেয়৷ ত্রিপুরী উপজাতিভুক্ত সরকারী চাকুরীরত, ছাত্র, মহিলা ও চিকিৎসাধীন সকলেই আগামী সময়ে ধেয়ে আসা বিপত্তির কথা মাথায় রেখে ঐ অঞ্চল ছেড়ে পালিয়ে যায়৷ স্থানীয়রা রাস্তা অবরোধ করে ও স্থায়ী নিষ্পত্তি চেয়ে আন্দোলনে নামে৷ কমলনগরের পরিস্থিতি পর্যালোচনে যাওয়া পাঁচজন মন্ত্রীসদকে আটক করেন স্থানীয়রা৷
সঠিক অনুচ্ছেদ শিরোনাম কোনটি?
titleA. হত্যাকাণ্ড
titleB. ঘটনা পরবর্তী প্রভাব
titleC. পটভূমি
titleD. তদন্ত
উত্তর: titleB
শাইখ রাবী আল-মাদখালি ১৯৩১ সালে জন্মগ্রহণ করেন। তিনি স্থানীয় উলামাদের কাছ থেকে জ্ঞান অর্জন শুরু করেন যাদের মধ্যে আহমাদ বিন মুহাম্মাদ জাবির আল মাদখালি ও মুহাম্মাদ বিন জাবির আল মাদখালি অন্যতম, তাদের কাছে ৮ বৎসর পর্যন্ত শিক্ষালাভ করেন। সামিতাহ-র “মা’হাদ আল ইলমি”-তে অধ্যয়নের পূর্বে তার উল্লেখযোগ্য শিক্ষক ছিলেন নাসির মুবারকি (আব্দুল্লাহ ইবন মুহাম্মাদ আল-কারাভির অন্যতম প্রধান ছাত্র)। তার থেকে ক্লাসিক্যাল ইসলামী গ্রন্থসমূহ অধ্যয়ন সমাপ্ত করে সামিতাহ-র “মা’হাদ আল ইলমি”-তে পড়া শুরু করেন। সেখানে তার উল্লেখযোগ্য শিক্ষকদের মধ্যে হাফিজ ইবন আহমেদ আলি আল হাকামি, মুহাম্মাদ বিন আহমাদ আল-হাকামি, আহমেদ বিন ইয়াহইয়া আল নাজমি, মুহাম্মাদ আমান আল জামি ও মুহাম্মাদ সাগির আল খামিসি অন্যতম।

১৯৬১ সালে রিয়াদের ইমাম মুহাম্মাদ ইবন সউদ ইসলামিক ইউনিভার্সিটিতে শারিয়াহ ফ্যাকাল্টিতে ২ মাস অধ্যয়ন করেন এবং এরপর মদিনা ইসলামী বিশ্ববিদ্যালয়ে শারিয়াহ ফ্যাকাল্টিতে ভর্তি হন। সেখানে তিনি বিখ্যাত ইসলামী ধর্মতত্ত্ববিদদের সান্নিধ্য লাভ করেন, যাদের মধ্যে সৌদি আরবের সাবেক গ্র্যান্ডমুফতি আব্দুল আজিজ ইবন বায, মুহাম্মাদ নাসিরুদ্দিন আল-আলবানি, আব্দুল মুহসিন আল-আব্বাদ, মুহাম্মাদ আমীন আল-শাঙ্কিতি, সালেহ আল ইরাকী এবং আব্দুল গাফফার হাসান আল হিন্দি অন্যতম। সেখান থেকে ৪ বৎসর পর তিনি অভাবনীয় ফলাফল অর্জন করে গ্রাজুয়েট হন। এরপর সেই বিশ্ববিদ্যালয়ে কাজ করেন উচ শিক্ষার জন্য অন্যত্র যাওয়া পর্যন্ত। এরপর তিনি মাস্টার্স ও ডিসটিঙ্কশন-সহ ডক্টরেট ডিগ্রী লাভ করেন। ১৯৮০ সালে উম্মুল কুরা থেকে ডক্টরেট ডিগ্রী অর্জনের পর মদিনা ইসলামী বিশ্ববিদ্যালয়ে ফিরে যান এবং হাদিস ফ্যাকাল্টিতে শিক্ষক হিসেবে যোগদান করেন। ১৯৯০ সালে উচ্চতর শিক্ষা বিভাগের হাদিস ডিপার্টমেন্ট-এর প্রধান পদে থেকে অবসর লাভ করেন।

প্রথমে তিনি সৌদি রাজপরিবারের প্রতিপক্ষ হলেও ১৯৯০-এর দশকে রাজপরিবারের সাথে তার ঘনিষ্ঠতা হয়।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. জীবনী
titleC. সমসাময়িক মূল্যায়ন
titleD. শিক্ষা ও কর্মজীবন
উত্তর: titleD
দুইটি দল যারা কদর সম্পর্কে চরম। আল-জাবিরিয়াহ তাদের মতনুযায়ী মানুষদের তাদের কর্মের উপর কোন হাত নেই এবং সবকিছুই সৃষ্টিকর্তা নির্ধারিত। অন্য দলটি হচ্ছে আল-কাদেরীয়াহ(সুফী তরিকা আল-কাদেরিয়ার সাথে গুলিয়ে ফেলবেন না), তাদের মতামত হচ্ছে মানুষ তাদের নিয়তির উপর সম্পূর্ণ নিয়ন্ত্রণ আছে, এটি ব্যাখ্যা করলে এমন যে সৃষ্টিকর্তা জানেন না আমরা কি নির্বাচন করব। সুন্নীদের দৃষ্টি এই দুই মতবাদের মধ্যবর্তী স্থানে পড়ে, তারা বিশ্বাস করে যে, সৃষ্টিকর্তা যা ঘটবে সবকিছু সম্পর্কে জানেন, কিন্তু মানুষ নিজেদের ইচ্ছানুযায়ী স্বাধীনভাবে কোনকিছু করতে পারবে।
সুন্নী দৃষ্টিকোণ ঐতিহাসিকভাবে সমর্থন করেছেন যেসকল পণ্ডিত তাদের মধ্যে উল্লেখযোগ্য হচ্ছেনঃ 

সুন্নি দৃষ্টিকোণ নিয়ে যারা সমালোচনা করেছেন তাদের মধ্যে উল্লেখযোগ্য হচ্ছেনঃ

সঠিক অনুচ্ছেদ শিরোনাম কোনটি?
titleA. শিয়া দৃষ্টিকোণ
titleB. সংজ্ঞা
titleC. ইতিহাস
titleD. ধারণা
উত্তর: titleC
১৯৭১ সালে মুক্তিযুদ্ধ চলাকালে তিনি তিন পুত্রসন্তানের জননী। থাকতেন পৈতৃক ভিটা পোপাদিয়ায়। তার স্বামী ভারতে চলে যান। ১৩ মে সকালবেলা পাকিস্তানি হানাদাররা এসে চড়াও হয় তার ঘরে। তাকে জোর করে নিয়ে যায় পাশের নির্জন ঘরে। হারান সম্ভ্রম। সন্তানের মায়ায় আত্মহনন থেকে নিবৃত্ত থাকলেও মানসিক এক অসীম কষ্ট সেই থেকে বয়ে বেড়ান। সম্ভ্রম হারানোর পর তাদের হাত থেকে পালিয়ে পুকুরে নেমে যখন আত্মরক্ষার জন্য লুকিয়েছেন, তখন হানাদাররা গানপাউডার লাগিয়ে পুড়িয়ে দেয় তার ঘরবাড়িসহ যাবতীয় সহায়-সম্পদ। ঘরবাড়িহীন বাকি আটটি মাস তাকে তিনটি শিশুসন্তান আর বৃদ্ধ মাকে নিয়ে জলে-জঙ্গলে লুকিয়ে বেড়াতে হয়েছে। রাতের বেলায় পোড়া ভিটায় এসে কোনোমতে পলিথিন বা খড়কুটো নিয়ে মাথায় আচ্ছাদন দিয়ে কাটিয়েছেন। এসব ঘটনার বিবরন পাওয়া যায় তার লেখা "একাত্তরের জননী" গ্রন্থে।

সঠিক অনুচ্ছেদ শিরোনাম কোনটি?
titleA. সমাধি
titleB. ১৯৭১ পরবর্তী পেশা
titleC. রমা চৌধুরীর সামাজিক আচরন
titleD. মুক্তিযুদ্ধে নির্যাতনের শিকার
উত্তর: titleD
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৬ নং বোলপুর বিধানসভা কেন্দ্রটি বোলপুর পৌরসভা, ইলামবাজার সমষ্টি উন্নয়ন ব্লক এবং রাইপুর, সুপুর, রুপপুর এবং সাত্তোর গ্রাম পঞ্চায়েত গুলি বোলপুর শ্রীনিকেতন সমষ্টি উন্নয়ন ব্লক গুলির অন্তর্গত।

বোলপুর বিধানসভা কেন্দ্রটি ৪১ নং বোলপুর লোকসভা কেন্দ্র এর অন্তর্গত। 

সঠিক অনুচ্ছেদ শিরোনাম কোনটি?
titleA. এলাকা
titleB. নির্বাচনী ফলাফল
titleC. ১৯৭৭-২০০৬
titleD. ২০১১
উত্তর: titleA
তখনকার সমসাময়িক বাস্তববাদী পাঠকরা রোমান্টিক স্ট্যান্ডালকে সম্পূর্ণ মেনে নিতে পারেননি।  বিংশ শতাব্দীর শুরু পর্যন্ত তিনি তেমন ভাবে জনপ্রিয়তা পাননি। তিনি তাঁর রচনাগুলো "দ্য হ্যাপি ফিউ"কে উৎসর্গ করেছিলেন। লর্ড বায়রনের ডন জুয়ান এর 'কান্টো ১১' এর আলোকে এটি ব্যাখ্যা করা যেতে পারে, যা "দা থাউজেন্ড হ্যাপি ফিউ" যারা উচ্চসমাজে বসবাসকারী, বা উইলিয়াম শেক্সপিয়রের লাইন "উই ফিউ, উই হ্যাপি ফিউ, উই ব্যান্ড অফ ব্রাদার্স"- কে বোঝায়।  তবে স্ট্যান্ডাল সম্ভবত ওলিভার গোল্ডস্মিথের ভিকার অফ ওয়াকফিল্ডকে বুঝিয়েছেন, যার কয়েকটি অংশ তিনি ইংরেজি শেখার সময় মুখস্থ করেছিলেন।

ওয়েকফিল্ডের ভিকার-এ, "দা হ্যাপি ফিউ" বিদ্রূপাত্মকভাবে সংখ্যায় ছোট কিছু লোকদের বোঝায় যারা মূল চরিত্রের অজ্ঞাত এবং একগামিতার পেডেন্টিক গ্রন্থটি পড়েছিলেন। রাসিনি এবং শেক্সপিয়ারের মতো সাহিত্য সূক্ষ্মদর্শী হিসাবে স্টেনদাল জিন রাসিনির ধ্রুপদীতার শরীয়ত এবং শেকসপিয়রের বিন্যাসের সাথে যথাযথ তুলনা করে এবং গদ্যের নাটকের রচনাকে সমর্থন করে রোমান্টিক নান্দনিকতার চ্যাম্পিয়ন হয়েছিলেন।

আজ, স্টেনদালের রচনাগুলি তাদের বিদ্রূপ, মনস্তাত্ত্বিক এবং ঐতিহাসিক দিকগুলির জন্য মন আকর্ষণ করে। স্টেনদাল সংগীতে বিশেষ আগ্রহী ছিলেন, বিশেষত সুরকার ডোমেনিকো সিমারোসা, ওল্ফগ্যাং অ্যামাদিয়াস মোজার্ট এবং গিয়াকচিনো রসিনির গানের বিশেষ ভক্ত ছিলেন তিনি। তিনি রসিনির একটি জীবনী লিখেছেন (ভি ডি রসিনি), এটি এখন ঐতিহাসিক বিষয়বস্তুর চেয়ে তার বিস্তৃত সংগীতশৈলীর জন্য অধিক চর্চিত ।





সঠিক অনুচ্ছেদ শিরোনাম কোনটি?
titleA. সৃষ্টি
titleB. ক্রিটালাইজেসন ধারনা
titleC. জীবন এবং মৃত্যু
titleD. আরও দেখুন
উত্তর: titleA
ইঙ্গ-ইরাকি চুক্তি স্বাক্ষর ও মসুল প্রশ্নের সমাধান হওয়ার পর ইরাকের রাজনীতি নতুন দিকে মোড় নেয়। সুন্নি ও শিয়াদের গোত্রীয় জমিদার শেখরা ক্ষমতার জন্য শহুরে সুন্নি পরিবার এবং উসমানীয় প্রশিক্ষণপ্রাপ্ত সেনা অফিসার ও আমলাদের সাথে প্রতিযোগিতায় লিপ্ত হয়। ইরাকে নতুন প্রতিষ্ঠিত রাজনৈতিক অবস্থা বিদেশিদের তৈরী এবং পূর্বে ইরাকে গণতন্ত্রের ধারণা ছিল না বলে বাগদাদের রাজনীতিবিদরা ন্যায়সঙ্গত বিবেচিত হননি। একারণে সংবিধান ও নির্বাচিত গণপরিষদ থাকলেও রাজনীতিবিদরা বিভিন্ন গুরুত্বপূর্ণ ব্যক্তিদের সাথে মিত্রতায় আবদ্ধ হন। ব্যাপক ভিত্তিক রাজনৈতিক প্রতিষ্ঠানের অনুপস্থিতির ফলে প্রথমদিককার জাতীয়তাবাদি আন্দোলন ইরাকের বৈচিত্রময় সামাজিক কাঠামোয় সুবিধা করতে পারেনি।

১৯৩০ সালের জুনে ইঙ্গ-ইরাকি চুক্তি (১৯৩০) স্বাক্ষরিত হয়। এতে দুই দেশের মধ্যে বৈদেশিক নীতির সকল ক্ষেত্রে পূর্ণ ও বন্ধুত্বপূর্ণ পরামর্শ আদানপ্রদান, ঘনিষ্ঠ মিত্রতা এবং যুদ্ধের সময় পারস্পরিক সহায়তার কথা বলা হয়। আল হাবানিয়াহ ও বসরার নিকটের বিমানঘাটি ব্যবহার এবং দেশজুড়ে সেনা চলাচলের জন্য ব্রিটেনকে অনুমতি দেয়া হয়। পঁচিশ বছর মেয়াদি এই চুক্তি ইরাকের লীগ অব নেশনসে যোগ দেয়ার পর বলবৎ হওয়ার কথা ছিল। ১৯৩২ সালের ৩ অক্টোবর তা সংঘটিত হয়।

১৯৩২ সালে ইরাক বাদশাহ প্রথম ফয়সালের অধীনে পূর্ণ স্বাধীনতা পায়। তবে ব্রিটিশরা দেশে কিছু সামরিক ঘাঁটি রেখে দিয়েছিল। ১৯৩০ সালে স্বাক্ষরিত চুক্তির আওতায় ইরাককে স্বাধীনতা প্রদান করা হয়েছিল। স্বাধীনতাপ্রাপ্তি নিয়ে ইরাক ও যুক্তরাজ্যের মধ্যে বেশ পরিমাণ রাজনৈতিক উত্তেজনা বিরাজ করছিল। স্বাধীনতার পর ইরাক সরকার কুয়েতকে ইরাকের অংশ ঘোষণা করে। ব্রিটিশরা কুয়েত দখল করার আগ পর্যন্ত তা উসমানীয়দের বসরা ভিলায়েতের অংশ ছিল বলে এই দাবি করা হয়। 

সঠিক অনুচ্ছেদ শিরোনাম কোনটি?
titleA. স্বাধীনতা
titleB. ১৯৪১-১৯৫৮
titleC. প্রজাতন্ত্র ঘোষণা
titleD. স্বাধীনতা পূর্ব ব্রিটিশ প্রশাসন
উত্তর: titleA
সব ধরনের পদার্থ জড়তা নামের একটি মৌলিক ধর্মের অধিকারী। নিউটনের গতিসংক্রান্ত বিধি অনুযায়ী জড়তা হল পদার্থের সেই ধর্ম যার কারণে বাইরে থেকে এর স্থিতিশীল বা গতিশীল অবস্থা পরিবর্তন করার চেষ্টা করলে পদার্থটি তৎক্ষণাৎ অবস্থা পরিবর্তন করে না। পদার্থের এই জড়তা ধর্মটিকে যে রাশির সাহায্যে পরিমাপ করা হয়, সেটিকে তার ভর বলে। জড়তার কারণে একটি সাইকেলকে ঠেলা দেওয়া সহজ, কিন্তু একটি গাড়িকে ঠেলা দেওয়া অনেক কঠিন। পদার্থের আরেকটি সার্বজনীন ধর্ম হল মহাকর্ষীয় ভর। এটি মহাবিশ্বের প্রতিটি ভৌত সত্তা বা বস্তু একে অপরকে আকর্ষণ করার ঘটনাটিকে পরিমাপে সাহায্য করে। প্রথমে আইজাক নিউটন ও পরে আলবার্ট আইনস্টাইন এ ব্যাপারে তত্ত্ব দেন।

পদার্থের অণুসমূহের ধর্ম, তাদের বিস্তার ও বিন্যাস পদার্থের আরও অনেক ধর্ম নির্ধারণ করে, যেমন- কাঠিন্য, সান্দ্রতা, প্রবহমানতা, বর্ণ, স্বাদ, গন্ধ, তাপ ও বিদ্য্যুৎ পরিবাহিতা বা রোধকতা, ইত্যাদি।

সঠিক অনুচ্ছেদ শিরোনাম কোনটি?
titleA. কণা পদার্থবিজ্ঞানে পদার্থের আলোচনা
titleB. পদার্থ নিয়ে গবেষণার ইতিহাস
titleC. পদার্থের সাধারণ ধর্ম
titleD. সাধারণ পদার্থ, তমোপদার্থ, তমোশক্তি ও প্রতি-পদার্থ
উত্তর: titleC
প্রকাশম জেলায় ইন্ডাস্ট্রিয়াল টেস্টিং, ইলেক্ট্রিক্যাল অ্যাপ্লায়েন্স রিপেয়ার, ক্লিনিক্যাল ল্যাবোরেটরি, কম্পিউটার হার্ডওয়ার সার্ভিসিং, পর্যটন, হসপিটালিটি ইন্ডাস্ট্রি প্রভৃতি একাধিক সার্ভিস শিল্প বিদ্যমান। এই জেলা থেকে প্রধানত সামুদ্রিক খাদ্য, প্রক্রিয়াকৃত তামাক, গ্র্যানাইট ব্লক, গ্র্যানাইট স্মারক ও সুতো রফতানি করা হয়।

প্রকাশম জেলায় খাদ্য ও কৃষি, খনিজ, কেমিক্যাল, চামড়া, প্লাস্টিক ও রবার, ইঞ্জিনিয়ারিং, সূতি ও বস্ত্র, ইলেকট্রনিক দ্রব্যের বিভিন্ন শিল্পকেন্দ্র রয়েছে। এই শিল্পকেন্দ্রগুলি চিংড়ি ও মাছ প্রক্রিয়াকরণ, দুগ্ধজাত দ্রব্য উৎপাদন, গ্র্যানাইট শিল্প, ঔষধ ও ফার্মাকিউটিক্যাল, চর্মশিল্প, মাছ ধরার জাল তৈরি ও সার্জিকাল তুলো উৎপাদনের জন্য খ্যাত। অরণ্যভিত্তিক শিল্পকেন্দ্রগুলিতে আয়ুর্বেদিক ঔষধ, সার তৈল (পাম রোজ ওয়েল), কাঠের আসবাব, কাঠের পুতুল ও বাঁশের দ্রব্য উৎপাদিত হয়।

সঠিক অনুচ্ছেদ শিরোনাম কোনটি?
titleA. প্রশাসনিক বিভাগ
titleB. গৃহব্যবস্থা
titleC. শিল্প
titleD. বিমানবন্দর
উত্তর: titleC
যাকে স্বত্ব ত্যাগ করে দান, অর্চনা, সাহায্য ইত্যাদি করা হয়, তাকে ব্যাকরণ অনুযায়ী "নিমিত্ত কারক" বলে।আগে সংস্কৃত ব্যাকরণ এবং বাংলা ব্যাকরণ অনুযায়ী সম্প্রদান কারক থাকলেও বর্তমানে ব্যাকরণ অনুযায়ী সম্প্রদান কারক আর নেই এখন তার বদলে রয়েছে নিমিত্ত কারক

যেমন- ভিখারিকে ভিক্ষা দাও। (স্বত্বত্যাগ না করে দিলে কর্ম কারক হবে। যেমন- ধোপাকে কাপড় দাও।)
এ ক্ষেত্রে যেহেতু ব্যক্তিটি ধোপাকে ধোয়ার জন্য জামা কাপড় দিয়ে দিয়েছিল পরে ব্যক্তি জামাকাপড় নিয়ে নেবে অর্থাৎ এখানে নিঃশর্তে দান করা হলো না.তাই সম্প্রদান কারকের জায়গায় নিমিত্ত কারক তা বলাই শ্রেয়

সঠিক অনুচ্ছেদ শিরোনাম কোনটি?
titleA. করণ কারক
titleB. নিমিত্ত কারক
titleC. সম্বন্ধ পদের বিভক্তি
titleD. কর্তৃকারক
উত্তর: titleB
প্রাথমিক গবেষকরা অ্যালগরিদমগুলি বিকশিত করেছেন যা ধাপে ধাপে যুক্তিযুক্ত করে যেমন করে মানুষ সমস্যা সমাধান বা লজিক্যাল কর্তনের জন্য সেগুলি ব্যবহার করে। ১৯৮০ ও ১৯৯০ এর দশকের শেষের দিকে এআই গবেষণাকে উন্নত করা হয়েছিল অনিশ্চিত বা অসম্পূর্ণ তথ্য, সম্ভাবনা এবং অর্থনীতি থেকে ধারণা নিযুক্ত করার জন্য।

কঠিন সমস্যাগুলির জন্য অ্যালগরিদমগুলির জন্য প্রচুর গণনীয় সম্পদ প্রয়োজন হতে পারে-সবচেয়ে বেশি অভিজ্ঞতা "সংযুক্ত করিতে সক্ষম বিস্ফোরণ" : মেমরির পরিমাণ বা কম্পিউটারের নির্দিষ্ট সময় প্রয়োজন একটি নির্দিষ্ট আকারের সমস্যা সমাধানের জন্য । আরও দক্ষ সমস্যা-সমাধানের অ্যালগরিদমগুলির অনুসন্ধান অনেক বেশি অগ্রাধিকার পাচ্ছে।

মানুষ প্রাথমিকভাবে দ্রুত, স্বনির্ধারণী সিদ্ধান্তগুলি ব্যবহার করে ধাপে ধাপে ছাড়ের পরিবর্তে, প্রাথমিক এআই গবেষণা সেই মডেলটিকে একটি রূপ দিতে পেরেছে । এআই "সাব-সিম্বোলিক" সমস্যা সমাধান ব্যবহার করে অগ্রগতি অর্জন করেছে: অঙ্গবিন্যাসকারী এজেন্ট উচ্চতর যুক্তি থেকে সেন্সরাইমোটার দক্ষতার উপর জোর দেয়; মস্তিষ্কের ভিতরকার কাঠামোর অনুকরণে স্নাতকোত্তর গবেষণার প্রচেষ্টা এই দক্ষতা বৃদ্ধি করে; এআই এর প্রধান গোল হল মানুষের ক্ষমতা অনুকরণ করা।

সঠিক অনুচ্ছেদ শিরোনাম কোনটি?
titleA. জ্ঞানের প্রতিনিধিত্ব
titleB. যুক্তি ও সমস্যা সমাধান
titleC. পরিকল্পনা
titleD. কিছু সাধারণ জ্ঞানের প্রতীকী ফর্ম
উত্তর: titleB
১৯৪৮ সালে ব্রিটিশদের কাছ থেকে দেশটি স্বাধীনতা লাভ করে। ১৯৭১, ১৯৮৭-৮৯, ১৯৮৩-২০০৯ মেয়াদে গৃহযুদ্ধের কবলে পড়া ও ২০০৪ সালের ভারত মহাসাগরে সৃষ্ট ভূমিকম্পের ন্যায় প্রাকৃতিক দুর্যোগে দেশের অর্থনীতি মারাত্মকভাবে ক্ষতিগ্রস্ত হয়। ১৯৭০-৭৭ মেয়াদে তৎকালীন সরকার বামপন্থী অর্থনৈতিক নীতি গ্রহণ করে। ১৯৭৭ থেকে ১৯৯৪ মেয়াদে ইউএনপি দেশ পরিচালনা করে। ১৯৭৭ সাল থেকে রাষ্ট্রপতি জুনিয়াস রিচার্ড জয়াবর্ধনে শ্রীলঙ্কাকে সমাজতান্ত্রিক চিন্তা-ভাবনা থেকে দূরে রাখার চেষ্টা করেন। তখন থেকেই সরকার বেসরকারীকরণ ও মুক্তবাজার অর্থনীতির দিকে ধাবিত হয়।

সঠিক অনুচ্ছেদ শিরোনাম কোনটি?
titleA. পর্যটন
titleB. আর্থিক প্রতিষ্ঠান
titleC. ইতিহাস
titleD. বিদ্যুৎ ও পরিবহণ
উত্তর: titleC
"ধম্মপদ" শব্দটি "ধম্ম" ও "পদ" শব্দদুটি নিয়ে গঠিত। এই শব্দদুটির একাধিক অর্থ রয়েছে। সাধারণত, "ধম্ম" বলতে বুদ্ধের মতবাদ বা একটি "চিরন্তন সত্য" বা "সদ্‌গুণ" বা সবধরনের "ভাব"কে বোঝায়। এবং "পদ" বলতে "পথ" বা "কবিতা" অথবা দুটিকেই বোঝায়। "ধম্মপদ"-এর ইংরেজি অনুবাদে, এই জাতীয় শব্দেরই নানা জোড় ব্যবহৃত হয়েছে।

সঠিক অনুচ্ছেদ শিরোনাম কোনটি?
titleA. অধ্যায় ১ - যমক বর্গ
titleB. গঠন
titleC. নামকরণ
titleD. ইতিহাস
উত্তর: titleC
ইউকিয়া আমানো পররাষ্ট্র মন্ত্রণালয়ের বিভিন্ন পদে কাজ করেছেন। তন্মধ্যে ১৯৯৩ সালে বিজ্ঞান বিভাগের পরিচালক এবং পারমাণবিক শক্তি বিভাগের পরিচালক অন্যতম। কূটনৈতিক বিভাগের সদস্য হিসেবে ভিয়েনতিয়েন, ওয়াশিংটন ডি.সি এবং ব্রাসেলসে জাপানের দূতাবাসে কাজ করেন। এছাড়াও, জাপানের প্রতিনিধি হিসেবে জেনেভায় অস্ত্রবিস্তার রোধ সম্মেলনে যোগ দেন। মার্সেলিতে জাপানের কনসাল জেনারেলও ছিলেন তিনি।

আগস্ট, ২০০২ সালে তিনি অস্ত্র নিয়ন্ত্রণ ও বিজ্ঞান বিষয়ক মহাপরিচালক পদে নিয়োগপ্রাপ্ত হন। এ সকল পদে যোগ দেয়ার ফলে আন্তর্জাতিক যোগাযোগে সম্পৃক্ত হন তিনি। ফলে পারমাণবিক অস্ত্ররো

ধ চুক্তি, পারমাণবিক অস্ত্র নিষিদ্ধকরণ চুক্তি প্রভৃতি বিষয়ে জড়িত হয়ে পড়েন। এপ্রিল, ২০০১ সালে জাতিসংঘের মিসাইল বিষয়ক প্যানেল এবং জুলাই, ২০০১ সালে জাতিসংঘের বিশেষজ্ঞ দলেও জাপান সরকারের পক্ষ থেকে যোগ দিয়েছিলেন আমানো।

সঠিক অনুচ্ছেদ শিরোনাম কোনটি?
titleA. আন্তর্জাতিক পারমাণবিক শক্তি সংস্থা
titleB. পারমাণবিক শক্তি সম্পর্কে দৃষ্টিভঙ্গি
titleC. পারমাণবিক সম্প্রচারের দৃশ্যগুলি
titleD. কর্মজীবন
উত্তর: titleD
পেপ্যালের বর্তমান প্রতিষ্ঠান সৃষ্টি হয় ২০০০ সালে কনফিনিটি এবং এক্স ডট কমের একত্রীকরণের মাধ্যমে ম্যাক্স লেভচিন, পিটার থিয়েল এবং লুক নসেক ১৯৯৮ সয়ালে কনফিনিটি স্থাপন করেন মূলত পাম পাইলটের আর্থিক লেনদেন সুবিধা ও গুপ্তসঙ্কেত সেবা প্রদানকারী প্রতিষ্ঠান হিসাবে। এলন মাস্ক ১৯৯৯ সনে এক্স ডট কম চালু করেন অনলাইন আর্থিক প্রিসেবা প্রতিষ্ঠান হিসেবে। এক্স ডট কম ও কনফিনিটি উভয়েই ১৯৯৯ সনের শেষভাগে তাদের ওয়েবসাইট চালু করে উভয় প্রতিষ্ঠানই পালো আলটোর ইউনিভার্সিটি এভিনিউতে অবস্থিত ছিল। কনফিনিটির ওয়েবসাইট পাম পাইলট থেকে পাঠানো অর্থপ্রদান মিলনসাধন করার ব্যাপারে প্রাথমিকভাবে ফোকাস করা হয়ে ছিল। এবং এক্স ডট কম ওয়েবসাইটে একটি বৈশিষ্ট্য হিসেবে ই-মেল অর্থপ্রদানের সঙ্গে একটি বৈশিষ্ট্য হিসেবে ই-মেল অর্থপ্রদানের সঙ্গে আর্থিক পরিষেবা প্রাথমিকভাবে যুক্ত ছিল।

কনফিনিটির অধিকাংশ প্রাথমিক নিয়োগপ্রাপ্তরা ছিলেন "দি স্ট্যানফোর্ড রিভিউ" র সদস্য, যেটিও পিটার থিয়েল শুরু করেছিলেন, আর কম্পিউটার প্রকৌশলীদের অধিকাংশই ছিলেন ইউনিভার্সিটি অফ আরবানা শ্যামপেনএর প্রাক্তন ছাত্র, যাদের নিয়োগ দিয়েছিলেন ম্যাক্স লেভচিন। অপর দিকে এক্স ডট কম এর দিকে ইলন মাস্ক বিভিন্ন ধরনের অভিজ্ঞতা সম্পন্ন প্রযুক্তি ও ব্যবসা অভিজ্ঞতাসম্পন্ন প্রার্থীদের নিজের প্রতিষ্ঠানে নিয়োগ দেন যাদের অবদান প্রতিষ্ঠানের সাফল্যের জন্য গুরুত্বপূর্ণ ভূমিকা রাখে। যেমন এমি ক্লেমেন্ট, সাল গিয়ামবাঞ্চো, রোয়েলফ বোথা সেকুইয়া ক্যাপিটাল থেকে, সঞ্জয় বারগাভা এবং জেরেমি স্টপেলম্যান। 

স্বয়ংক্রিয় সিস্টেম কর্তৃক প্রতারণামূলক ব্যবহার ঠেকানোর জন্য পেপ্যাল একটি পদ্ধতি ব্যবহার করে (দেখুন ক্যাপচা) যেখানে ব্যবহারকারীকে একটি অস্পষ্ট ছবি দেখে তার শব্দটি সিস্টেমে প্রবেশ করাতে হয়। তার এই পদ্ধতির নাম দেন গসব্যাক-লেভচিন পরীক্ষা। 

ই-বে এর অনলাইন অর্থপ্রদানের পরিমাণ বৃদ্ধি হওয়া পর্যবেক্ষণ করেছিল এবং অনলাইন নিলাম করার সঙ্গে একটি অনলাইন অর্থপ্রদান পদ্ধতির উপযোগীতা অনুভব করেছিল। ই-বে ১৯৯৯ সালের মে মাসে বিলপয়েন্ট কে কিনে নেয়, তখনো পেপ্যালের জন্ম হয়নি। ই-বে বিলপয়েন্টকে তাদের আনুষ্ঠানিক ভাবে অর্থপ্রদান পদ্ধতি হিসেবে অনুপ্রবেশ করায়, " ই-বে পেমেন্টস " নামে। কিন্তু শুধুমাত্র ই-বেতে নিলাম করার জন্য কেবল অর্থপ্রদানে এর কার্যক্রম সীমাবদ্ধ রেখে এর অবস্থান অনেক সীমাবদ্ধ করে ফেলে। এই কারণে অনেক বেশি সংখ্যক নিলাম পেপ্যালের মাধ্যমে তালিকাভূক্ত হয় বিলপয়েন্ট ব্যবহার না করে। ২০০০ সালের ফেব্রুয়ারি মাসে প্রতিদিন পেপ্যালের মাধ্যমে প্রায় ২০০,০০০০ নিলাম তালিকাভূক্ত হত আর বিলপয়েন্টের মাধ্যমে মাত্র ৪০০০। ২০০০ সালের এপ্রিল মাস্র মধ্যে ১০ লক্ষের বেশি নিলাম পেপ্যালের মাধ্যমে তালিকাভূক্ত হওয়া শুরু হয়। পেপ্যাল তাদের সমস্যা কাটিয়ে উঠে ১১ই সেপ্টেম্বরের হামলার পরে প্রথম ডট-কম কোম্পানী হিসেবে আইপিও বাজারে ছাড়ে.

সঠিক অনুচ্ছেদ শিরোনাম কোনটি?
titleA. নিরাপত্তা ও সুরক্ষার নীতিমালা
titleB. ধাপ-২
titleC. সূচনা
titleD. ধাপ-৩
উত্তর: titleC
১৯২৯ সালের এপ্রিল মাসের ৯ তারিখে পুরানো দিল্লিতে জন্মগ্রহণ করেন তিনি। জন্মের পর তার নাম রাখা হয় শরণ রানী মাথুর। তিনি জন্মেছিলেন এক রক্ষণশীল হিন্দু পরিবারে। ছোটবেলায় ওস্তাদ আলাউদ্দিন খাঁ ও তার পুত্র ওস্তাদ আলী আকবর খানের কাছ থেকে সরোদ বাজানো শিখেন তিনি।

রক্ষণশীল পরিবারে জন্মগ্রহণ করা সত্ত্বেও তিনি সংগীতচর্চা অব্যাহত রাখেন। আমরা এমন সময়ের কথা বলছি যখন সংগীতচর্চাকে পেশা হিসেবে গ্রহণকে বাইজিদের কাজ হিসেবে ধরা হত। তিনি সংগীতের পাশাপাশি ভারতীয় ধ্রুপদী নৃত্যের একটি ধারা কত্থকনৃত্য এবং মণিপুরি নৃত্যও শিখেছিলেন। সাংস্কৃতিক জীবনের পাশাপাশি লেখাপড়াও চালিয়ে গিয়েছিলেন তিনি। তিনি ১৯৫৩ সালে দিল্লি বিশ্ববিদ্যালয় থেকে এমএ পাস করেছিলেন।

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. ব্যক্তিগত জীবন
titleC. মৃত্যু
titleD. প্রারম্ভিক জীবন ও শিক্ষণ
উত্তর: titleD
১৯৬৯ সালের গণঅভ্যুত্থানের সময় ১৯ ফেব্রুয়ারি সার্জেন্ট জহুরুল হক ও রাজশাহী বিশ্ববিদ্যালয়ের শিক্ষক ড. সামসুজ্জোহা কে হত্যার প্রতিবাদে নোয়াখালীর সেনবাগে কালো দিবস পালন কালে পুলিশের গুলিতে নিহত হন চার যুবক। এরা হলেন, পৌরশহর অর্জুনতলা গ্রামের অফিজের রহমান, বাবুপুর গ্রামের আবুল কালাম, জিরুয়া গ্রামের সামছুল হক ও মোহাম্মদপুর গ্রামের খুরশিদ আলম। ওই সময় পুলিশের গুলিতে আরো ১৮জন গুরুত্বর আহত হন। তৎকালীন সময়ে ঘটনার দু'দিন পর বঙ্গবন্ধু শেখ মুজিবুর রহমান সেনবাগে এসে নিহত শহীদের কবর জিয়ারত করে পরিবারের লোকজনের মাঝে ৫’শত টাকা অনুদান ও একটি করে সনদপত্র তুলে দেন। 

সঠিক অনুচ্ছেদ শিরোনাম কোনটি?
titleA. খেলাধুলা
titleB. ৬৯’র গণঅভ্যুত্থানে ভূমিকা
titleC. আয়তন
titleD. জনসংখ্যার উপাত্ত
উত্তর: titleB
আজহারুল হক বাংলাদেশের মুক্তিযুদ্ধে অবদান রাখেন। যুদ্ধ শুরু হলে তিনি হাতিরপুলে ব্যক্তিগত চেম্বারে আহত মুক্তিযোদ্ধাদের গোপনে চিকিৎসা করতেন। জুলাই ১৯৭১ সালে পুলিশ তাকে ডেকে নিয়ে শাসালেও তিনি গোপনে মুক্তিযোদ্ধাদের চিকিৎসার চালিয়ে যান। ১৫ নভেম্বর ১৯৭১ সালে নিজ বাড়ির প্রধান ফটকে তিনি ও তার সহকর্মী এবিএম হুমায়ুন কবির হাসপাতাল থেকে তাদেরকে নিতে আসা গাড়ির জন্য অপেক্ষা করছিলেন। সেখান থেকে আলবদর বাহিনী দুইজনকেই ধরে নিয়ে যায়।

সঠিক অনুচ্ছেদ শিরোনাম কোনটি?
titleA. ব্যক্তিগত ও পারিবারিক জীবন
titleB. শিক্ষা জীবন
titleC. মুক্তিযুদ্ধে অবদান
titleD. মৃতদেহ উদ্ধার
উত্তর: titleC
তিনি ১৯৯১ সালে টেলিভিশনে অভিনয় শুরু করেন। তার অভিনীত প্রথম টেলিভিশন সোপ অপেরা হল "মৃত্যুক্ষুধা"। এটি কাজী নজরুল ইসলামের রচিত "মৃত্যুক্ষুধা" অবলম্বনে নির্মিত এবং পরিচালনা করেছেন আবু জাফর সিদ্দিকী। এই নাটকটি বাংলাদেশ টেলিভিশনে (বিটিভি) প্রচারিত হয়। যাই হোক, মামুনুর রশীদের "ইতিকথা" (১৯৯১) টেলিভিশন নাটকে তিনি পরান মাঝির চরিত্রে অভিনয় করেন। এর ফলে, তিনি "সুন্দরী" ও "দানব" নাটকেও অভিনয়ের সুযোগ পান। বাবু তার হাস্যরসাত্মক চরিত্রে অভিনয়ের জন্যে বিখ্যাত কিন্তু তার "দানব" এবং "জয় জয়ন্তী"র মত মঞ্চ নাটকে তিনি গম্ভীর চরিত্রে অভিনয় করেন।

সঠিক অনুচ্ছেদ শিরোনাম কোনটি?
titleA. টেলিভিশন (১৯৮৯-১৯৯৯)
titleB. শৈশব
titleC. কর্মজীবন
titleD. টেলিভিশনে সাফল্য ও চলচ্চিত্রে আগমন (২০০০-২০১০)
উত্তর: titleA
আকাশবাণীতে কোরাস গায়ক হিসেবে সঙ্গীতকে পেশা হিসেবে গ্রহণ করেন অণুপ জালোটা। তিনি সাধারণত সন্তুর, ঢোলক, সারদ, সারেঙ্গি, বেহালা, সেতার, তবলা, গিটার ইত্যাদি বাদ্যযন্ত্র ব্যবহার করেন।

তিনি ৮টি বিভিন্ন ভাষায় গান গেতে পারেন। এ পর্যন্ত দেড় সহস্রাধিক ভজন, গজল এবং অন্যান্য গান রেকর্ড করেছেন অণুপ জালোটা। ৫টি মহাদেশের চার শতাধিক শহরে প্রায় পাঁচ হাজার বার সরাসরি অনুষ্ঠানে অংশ নিয়েছেন তিনি। ৩০ বছর ধরে ভজন এবং গজল নিয়ে দুই শতাধিক এলবাম প্রকাশ করেছেন।

সঠিক অনুচ্ছেদ শিরোনাম কোনটি?
titleA. জীবিকা
titleB. ব্যক্তিগত জীবন
titleC. সঙ্গীত ভুবনে
titleD. সম্মাননা ও স্বীকৃতি
উত্তর: titleA
বাংলা চলচ্চিত্রের ম্যাটিনি আইডল অরিন্দম মুখোপাধ্যায় (উত্তম কুমার) একটি সম্মানজনক জাতীয় পুরস্কার গ্রহণের জন্য দিল্লি যাচ্ছিলেন। কিন্তু বিমানের টিকিট না পাওয়ায় তিনি রেলপথে যাত্রা করতে বাধ্য হন। ট্রেনের রেস্তোরাঁ কারে অরিন্দমের সঙ্গে অদিতি সেনগুপ্ত (শর্মিলা ঠাকুর) নামে এক অল্পবয়সী সাংবাদিকের আলাপ হয়। অদিতি "আধুনিকা" নামে মেয়েদের একটি পত্রিকা সম্পাদনা করতেন। যাত্রার দিন সকালে সংবাদপত্রে অরিন্দম সম্পর্কে একটি প্রতিবেদন প্রকাশিত হয়েছিল। সেই প্রতিবেদনে এমন একটি অপ্রীতিকর ঘটনার উল্লেখ ছিল, যেটির সঙ্গে অরিন্দম বিশ্রীভাবে জড়িয়ে পড়েছিলেন। অদিতি অরিন্দমকে ঠিক পছন্দ করতেন না। তাই অরিন্দমের জীবনের অজ্ঞাত দিকগুলি তুলে ধরার জন্য এবং পাঠকদের কাছে নিজের পত্রিকাটিকে জনপ্রিয় করে তোলার জন্য অদিতি গোপনে তার একটি সাক্ষাৎকার নেওয়ার পরিকল্পনা করেন। ধীরে ধীরে অরিন্দমের কথার মধ্যে দিয়ে তার ব্যক্তিসত্ত্বাটি অদিতির কাছে ধরা পড়ে যায়।

প্রথম জীবনে অরিন্দম পাড়ার নাটকে অভিনয় করতেন। চলচ্চিত্র জগৎ থেকে ডাক পাওয়ার পর অরিন্দমের রক্ষণশীল নাট্যশিক্ষক তার প্রবল বিরোধিতা করেন। কিন্তু শঙ্করদার মৃত্যুর পর অরিন্দম তার মতকে ভুল মনে করে চলচ্চিত্র জগতে প্রবেশ করেন। অরিন্দম তার প্রথম শ্যুটিংয়ের অভিজ্ঞতা, তার সহকর্মীদের সঙ্গে সম্পর্ক এবং অন্যান্য অপ্রীতিকর নানা ঘটনার কথা অদিতিকে বলেন। এই ঘটনাগুলি ফ্ল্যাশব্যাকের মাধ্যমে ছবিতে তুলে ধরা হয়। এর সঙ্গে যাত্রাপথে তিনি যে দু’টি স্বপ্ন দেখেন, সেগুলির মাধ্যমে তার মনের গভীরে লুকিয়ে থাকা নিরাপত্তাহীনতা, সীমাবদ্ধতা ও অপরাধবোধটিও প্রকাশিত হয়ে পড়ে।

অদিতি প্রথম দিকে অরিন্দমের কথা নোট করতে শুরু করেছিলেন। কিন্তু পরে অরিন্দমের প্রতি সহানুভূতিশীল হয়ে সেই লেখা বন্ধ করে দেন। তবে খানিকটা সমালোচনা-মূলক দৃষ্টিভঙ্গি নিয়ে তিনি অরিন্দমের সঙ্গে কথা বলতে থাকেন। এর ফলে অরিন্দমের মানসিক অবস্থাটি সম্পূর্ণ অদিতির কাছে ধরা পড়ে যায়।

ছবির শেষ পর্যায়ে দেখা যায়, অরিন্দম মদ্যপ অবস্থায় অনুভব করেন অদিতির কাছে তার দুষ্মর্কগুলি প্রকাশ করা প্রয়োজন। কিন্তু অদিতি তার মানসিক অবস্থাটি আগেই বুঝতে পেরেছিলেন। তাই তিনি তাকে থামিয়ে দেন। অদিতির ভয় হয়, পাছে অরিন্দম আত্মহত্যা করে বসে। তাই নিজের কিউবিকলে ফিরে যাওয়ার আগে অদিতি অরিন্দমকে তার কিউবিকলে পাঠিয়ে দেন।

পরদিন সকালে দিল্লি পৌঁছানোর ঠিক আগে অরিন্দম বুঝতে পারেন, অদিতির সঙ্গে তার একটি বন্ধন গড়ে উঠেছে। তিনি মনে শান্তি পান। অদিতিও অরিন্দমের খ্যাতি ও সাফল্যের আড়ালে লুক্কায়িত একাকীত্বটি অনুভব করে তার সহানুভূতির প্রয়োজনীতাটি উপলব্ধি করেন। অরিন্দমের সাক্ষাৎকার তিনি নষ্ট করে দেন। জনসাধারণের কাছে অরিন্দমের নায়ক-সুলভ ভাবমূর্তি বজায় রাখতে দেন।

তিনি যা লিখেছিলেন, তা তিনি ছিঁড়ে ফেললেন। তিনি অরিন্দমকে জনসাধারণের কাছে তার নায়ক-সুলভ ভাবমূর্তি বজায় রাখতে সাহায্য করেন।

সঠিক অনুচ্ছেদ শিরোনাম কোনটি?
titleA. প্রযোজনা
titleB. সংরক্ষণ ও পুনরুদ্ধার
titleC. কাহিনী-সারাংশ
titleD. নির্মাণ
উত্তর: titleC
কোম্পানির গঠনপ্রণালী মূলত কয়েকটি ধাপে সম্পন্ন হয়।
ধাপ ১: আইনানুগ সর্বনিম্ন সংখ্যক ব্যক্তি পারস্পরিক আলোচনার মাধ্যমে সিদ্ধান্ত গ্রহণ করেন
ধাপ ২: কোম্পানীর প্রবর্তকগণ নিম্নোক্ত দুটি দলিল সংগ্রহ করেন বা প্রস্তুত করেন
ধাপ ৩: প্রবর্তকগণ এ পর্যায়ে দলিলপত্রাদি সংযোজনের মাধ্যমে রেজিস্ট্রেশনের নির্ধারিত ফি প্রদানপূর্বক রেজিস্ট্রেশন অফিস থেকে রেজিস্ট্রেশন ফরম পূরণ করেন ও প্রয়োজনীয় অন্যান্য দলিলাদি সংযোজন করেন।
ধাপ ৪: শুধুমাত্র পাবলিক লিমিটেড কোম্পানীর ক্ষেত্রে এপর্যায়ে কাজ আরম্ভ করার অনুমতি পত্র সংগ্রহ করতে হয়। এজন্য প্রবর্তকগণ আরও কিছু দলিল নিবন্ধকের নিকট জমা দেন এবং কোম্পানীর বিবরণপত্র প্রস্তত করেন। নিবন্ধকের সন্তুষ্টিতে কার্যারম্ভের অনুমতিপত্র সংগৃহীত হয়।
ধাপ ৫: কোম্পানী কাজ আরম্ভ করে।

সঠিক অনুচ্ছেদ শিরোনাম কোনটি?
titleA. শ্রেণীবিভাগ
titleB. প্রতিশ্রুত মূল্য দ্বারা সসীম দায় কোম্পানি
titleC. গঠনপ্রণালী
titleD. প্রাইভেট লিমিটেড কোম্পানি
উত্তর: titleC